Source: http://legislatie.just.ro/Public/DetaliiDocument/216989
Timestamp: 2019-11-12 15:02:21+00:00

Document:
ORD DE URGENTA (A) 70 26/10/2016 - Portal Legislativ
pentru modificarea și completarea Codului de procedură penală și a Legii nr. 304/2004 privind organizarea judiciară
PRIM-MINISTRUDACIAN JULIEN CIOLOȘContrasemnează:Ministrul justiției,Raluca Alexandra Prună
ORDONANȚĂ DE URGENȚĂ nr. 70 din 26 octombrie 2016pentru modificarea și completarea Codului de procedură penală și a Legii nr. 304/2004 privind organizarea judiciară
Publicat în MONITORUL OFICIAL nr. 866 din 31 octombrie 2016
În scopul asigurării dreptului de a exercita calea extraordinară de atac a recursului în casație împotriva deciziilor pronunțate de Secția penală a Înaltei Curți de Casație și Justiție și de completele de 5 judecători, ca instanțe de apel, drept recunoscut prin Decizia Curții Constituționale nr. 540 din 12 iulie 2016 referitoare la excepția de neconstituționalitate a dispozițiilor art. 434 alin. (1) teza I din Codul de procedură penală, având în vedere faptul că exercitarea acestui drept nu poate fi efectuată în lipsa unui cadru procesual-penal expres prevăzut atât în Legea nr. 135/2010 privind Codul de procedură penală, cu modificările și completările ulterioare, cât și în Legea nr. 304/2004 privind organizarea judiciară, republicată, cu modificările și completările ulterioare, care să reglementeze procedura acestui recurs, respectiv competența de a soluționa acest recurs,observând că inexistența cadrului legal care să permită aplicarea Deciziei Curții Constituționale nr. 540 din 12 iulie 2016 constituie o situație extraordinară a cărei reglementare nu poate fi amânată, în sensul art. 115 alin. (4) din Constituția României, republicată, o eventuală legiferare pe altă cale decât delegarea legislativă, chiar în procedură de urgență, nefiind de natură să ofere cadrul procesual-penal necesar exercitării dreptului recent recunoscut de Curtea Constituțională, în temeiul art. 115 alin. (4) din Constituția României, republicată,Guvernul României adoptă prezenta ordonanță de urgență. + Articolul ILegea nr. 135/2010 privind Codul de procedură penală, publicată în Monitorul Oficial al României, Partea I, nr. 486 din 15 iulie 2010, cu modificările și completările ulterioare, se modifică și se completează după cum urmează: 1. La articolul 434, alineatul (1) se modifică și va avea următorul cuprins: + Articolul 434(1) Pot fi atacate cu recurs în casație deciziile pronunțate de curțile de apel și de Înalta Curte de Casație și Justiție, ca instanțe de apel, cu excepția deciziilor prin care s-a dispus rejudecarea cauzelor. ... 2. La articolul 436, alineatul (2) se abrogă. ... 3. La articolul 437 alineatul (1), literele a) și d) se modifică și vor avea următorul cuprins: a) numele și prenumele, domiciliul sau reședința părții ori, după caz, numele și prenumele procurorului care exercită recursul în casație, precum și organul judiciar din care acesta face parte; ... ……………………………………………………………………d) semnătura persoanei care exercită recursul în casație. ... ... 4. La articolul 439, alineatul (4^1) se modifică și va avea următorul cuprins: (4^1) În cazul în care cererea de recurs în casație este formulată împotriva unei hotărâri prevăzute la art. 434 alin. (2), președintele instanței sau judecătorul delegat de către acesta restituie părții, pe cale administrativă, cererea de recurs în casație. ... 5. La articolul 439, după alineatul (5) se introduce un nou alineat, alineatul (6), cu următorul cuprins: (6) În cazul recursurilor în casație declarate împotriva deciziilor pronunțate de Secția penală a Înaltei Curți de Casație și Justiție, ca instanță de apel, procedura de comunicare se realizează la nivelul Secției penale a Înaltei Curți de Casație și Justiție, iar în cazul recursurilor în casație declarate împotriva deciziilor pronunțate de completele de 5 judecători, ca instanțe de apel, procedura de comunicare se realizează la nivelul completelor de 5 judecători. ... 6. La articolul 440, alineatul (2) se modifică și va avea următorul cuprins: (2) Dacă cererea de recurs în casație nu este făcută în termenul prevăzut de lege sau dacă nu s-au respectat dispozițiile art. 434, art. 436 alin. (1) și (6), art. 437 și art. 438, instanța respinge, prin încheiere definitivă, cererea de recurs în casație. ... 7. La articolul 440, după alineatul (4) se introduce un nou alineat, alineatul (5), cu următorul cuprins: (5) În cazul recursurilor în casație declarate împotriva deciziilor pronunțate de completele de 5 judecători, ca instanțe de apel, judecătorul care examinează admisibilitatea cererii de recurs în casație în condițiile prevăzute în alin. (1)-(4) trebuie să facă parte dintr-un complet de 5 judecători. ... + Articolul IILegea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările și completările ulterioare, se modifică și se completează după cum urmează:1. Articolul 24 se modifică și va avea următorul cuprins: + Articolul 24Completele de 5 judecători judecă apelurile împotriva hotărârilor pronunțate în primă instanță de Secția penală a Înaltei Curți de Casație și Justiție, judecă recursurile în casație împotriva hotărârilor pronunțate în apel de completele de 5 judecători după admiterea în principiu, soluționează contestațiile împotriva încheierilor pronunțate în cursul judecății în primă instanță de Secția penală a Înaltei Curți de Casație și Justiție, soluționează cauzele în materie disciplinară potrivit legii și alte cauze date în competența lor prin lege. ... 2. La articolul 31 alineatul (1), după litera f) se introduce o nouă literă, litera g), cu următorul cuprins: g) pentru judecarea recursurilor în casație împotriva deciziilor pronunțate în apel de curțile de apel și de Secția penală a Înaltei Curți de Casație și Justiție, după admiterea în principiu, completul de judecată este format din 3 judecători. ... ... + Articolul IIIDispozițiile prezentei ordonanțe de urgență privind recursul în casație exercitat împotriva deciziilor pronunțate de Înalta Curte de Casație și Justiție, ca instanță de apel, se aplică:a) în cazul recursurilor în casație aflate pe rolul Înaltei Curți de Casație și Justiție la data intrării în vigoare a prezentei ordonanțe de urgență; ... Notă ...
Prin DECIZIA CURȚII CONSTITUȚIONALE nr. 220 din 9 aprilie 2019, publicată în MONITORUL OFICIAL nr. 421 din 29 mai 2019, s-a admis excepția de neconstituționalitate cu privire la dispozițiile art. III lit. a) din Ordonanța de urgență a Guvernului nr. 70/2016 pentru modificarea și completarea Codului de procedură penală și a Legii nr. 304/2004 privind organizarea judiciară, constatându-se că, soluția legislativă care exclude atacarea cu recurs în casație a deciziilor Înaltei Curți de Casație și Justiție, ca instanță de apel, pronunțate anterior datei de 24 octombrie 2016, data publicării în Monitorul Oficial al României, Partea I, a Deciziei Curții Constituționale nr. 540 din 12 iulie 2016 și pentru care nu a fost epuizat termenul prevăzut de art. 435 din Codul de procedură penală, este neconstituțională.
Prin urmare, în intervalul 29 mai 2019-12 iulie 2019, dispozițiile invocate mai sus, constând în soluția legislativă care exclude atacarea cu recurs în casație a deciziilor Înaltei Curți de Casație și Justiție, ca instanță de apel, pronunțate anterior datei de 24 octombrie 2016, data publicării în Monitorul Oficial al României, Partea I, a Deciziei Curții Constituționale nr. 540 din 12 iulie 2016 și pentru care nu a fost epuizat termenul prevăzut de art. 435 din Codul de procedură penală, au fost suspendate de drept, încetându-și efectele juridice incepând cu data de 13 iulie 2019, întrucât legiuitorul nu a intervenit pentru modificarea prevederilor atacate.b) în cazul recursurilor în casație exercitate împotriva deciziilor pronunțate începând cu data publicării Deciziei Curții Constituționale nr. 540 din 12 iulie 2016 referitoare la excepția de neconstituționalitate a dispozițiilor art. 434 alin. (1) teza întâi din Codul de procedură penală în Monitorul Oficial al României, Partea I, nr. 841 din 24 octombrie 2016. ...
Raluca Alexandra PrunăBucurești, 26 octombrie 2016.Nr. 70.----

References: articolul 434
 Articolul 434
 articolul 436
 articolul 437
 articolul 439
 articolul 439
 articolul 440
 articolul 440
 Articolul 24
 Articolul 24
 articolul 31